Tirelo ye e fiwa motho yoo a nago le mabokgoni goba maithutelo ao a kgethegilego. Dikgopelo di ka romewa kantorong efe goba efe ya Merero ya Selegae goba kantorong ya botseta goba mišeneng wa Afrika Borwa ge eba o dira kgopelo ka ntle ga naga. Tshepišo ya mošomo ka nageng ga e hlokagale.
Tlatša diforomo tša kgopelo BI-947 le BI-29. Gore o laetše go Kgoro bokgethegi bja mabokgoni goba maithutelo a gago, o hlokega gore o romele lengwalo go tšwa go setho sa naga sa nagaešele goba sa Afrika Borwa, goba go tšwa go akademiki ya Afrika Borwa yeo e hlomilwego, setho sa setšo goba sa kgwebo, leo le kgonthišišago mabokgoni goba maithutelo a gago ao a kgethegilego.
Romela curriculum vitae le bohlatse bofe goba bofe bja mabokgoni le/goba maithutelo ao a kgethegilego.
Gore o maatlafatše kgopelo, o ka romela gape le mangwalo a bopaki go tšwa go bathwadi ba peleng.
Ga go nako yeo e laeditšwego yeo e beetšwego tirelo ye.